CsAkEgy

Anyás-babás
2019-09-25 10:00 - 13:00 (Europe/Bucharest) | Albert atya-ház, Müller László u. 3/C/2., Csíkszereda, Hargita, Románia
Várunk szeretettel egy teára, kávéra, sütire most szerdán 10 órától az Albert atya házban a Müller L. 3/C/2 alá kisbabáitokkal. Előzetes jelentkezés szükséges a 0756781951-es telefonszámon.

Októberi Anyás-babás
2019-10-02 10:00 - 12:30
Jelentkezni szükséges az info@csikianyak.ma címen.

Szülészeti látogatás
2019-10-05 09:50 - 11:30 | Csíkszeredai Megyei Sürgősségi Kórház, Csíkszereda, Hargita, Románia
Értesítjük az érdeklődőket, hogy legközelebb október 5-én szombaton
10 órától tartunk szervezettem szülészeti látogatást a Csíkszeredai Sürgősségi Kórházban, ahol az érdeklődők 90 perc leforgása alatt meglátogatják a szülészeti osztályt és szülőszobákat, a nőgyógyászati műtőt és kórtermeket Kiss Gyöngyi osztályvezető főnővér vezetésével. Találkozunk 9.50 órakor a kórház épületében a büfé előtt. Várjuk a látogatásra mindazon kismamákat és kísérőiket, akik várandóságuk 3 trimeszterében vannak, és javasoljuk a folyadék biztosítását saját részre. Leülési lehetőséget nem tudunk biztosítani! Előzetes regisztrációra nincs szükség, a látogatás ingyenes.

Szoptatás támogatás – kommunikációs tréning Csíkszeredában
2019-10-21 09:00 - 2019-10-22 17:00 | Csíkszeredai Megyei Sürgősségi Kórház, Csíkszereda, Hargita, Románia
Ősszel akár még a régi álmok is megvalósulhatnak, és lehet még a térségnek több, jól képzett, profi csapata az egészségügyi intézményekben dolgozóknak, amikor azt mondjuk, hogy ehhez a sikerhez két ismert és elismert nagyszerű szoptatási szakembert csalogattunk el Csíkszeredába október második felében. Éppen ezért, fogadjátok szeretettel, és nyitott szívvel a budapesti székhelyű Pozitív Attitűd Formálás az Egészségügyben (PAF Hungary Alapítvány) munkatársait Sződy Judit pszichológus, IBCLC és PAF trénert, valamint W. Ungváry Renáta szoptatási tanácsadó IBCLC-t, akik október 21-22-én két napos intenzív, interaktív, gyakorlatorientált, saját élményű műhelymunkát tartanak szülésznők, ápolók, orvosok, védőnők, dúlák, szoptatási tanácsadók, segítő szakemberek és érdeklődők részére Csíkszeredában a Megyei Sürgősségi Kórház könyvtárában. Mivel a képzés nem akkreditált Romániában, ezért kreditpontokat nem tudunk biztosítani a szakmában dolgozók részére, viszont rengeteg hasznos információt és a szoptatási kérdéskörök hatékony megismerését biztosítják meghívott előadóink.
Jelentkezés: https://forms.gle/4Pk4U9coMpuVRCPa7
